BIG วิ่งแรง 4 วันติด พุ่งต่อกว่า 7% โบรกฯแนะซื้อเก็งกำไร ชูเทคนิคสวย
BIG วิ่งแรง 4 วันติด พุ่งต่อกว่า 7% โบรกฯแนะซื้อเก็งกำไร ชูเทคนิคสวย โดย ณ เวลา 15.17 น. ราคาอยู่ที่ 3.20 บาท บวก 0.22 บาท หรือ 7.38% สูงสุดที่ 3.22 บาท ต่ำสุดที่ 2.96 บาท มูลค่าซื้อขายที่ 149.92 ล้านบาท
13 ก.พ. 2561

ผู้สื่อข่าวรายงานว่า ราคาหุ้นบริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ณ เวลา 15.17 น. ราคาอยู่ที่ 3.20 บาท บวก 0.22 บาท หรือ 7.38% สูงสุดที่ 3.22 บาท ต่ำสุดที่ 2.96 บาท มูลค่าซื้อขายที่ 149.92 ล้านบาท

ทั้งนี้ ราคาหุ้นปรับตัวเพิ่มขึ้นติดต่อกันเป็นวันที่ 5 นับตั้งแต่ราคาหุ้นอยู่ที่ระดับ 2.76 บาท เมื่อวันที่ 7 ก.พ.61 พร้อมทั้งปรับตัวขึ้นทำนิวไฮในรอบกว่า 1 เดือน นับตั้งแต่ราคาหุ้นปิดอยู่ที่ระดับ 3.36 บาท เมื่อวันที่ 20 ธ.ค. 2560 
ด้าน บล.โกลเบล็ก ระบุในบทวิเคราะห์ (13 ก.พ.) แนะนำ “ซื้อเก็งกำไร” BIG แนวรับ 2.96 บาท / แนวต้าน 3.20 บาท / Cut loss 2.86 บาท โดยราคาหุ้นกลับมายืนเหนือเส้นค่าเฉลี่ย 10 วันได้อีกครั้งทำให้มีโอกาสเกิดรูปแบบกลับตัว U Shape สอดคล้องกับค่าสัญญาณ RSI ที่ชี้ขึ้นทำให้มีโอกาสปรับตัวขึ้นต่อได้